รายงานคณะกรรมการตรวจสอบ

เรียน คณะกรรมการบริษัท

บริษัท อุตสาหกรรม อีเล็คโทรนิคส์ จำกัด (มหาชน)

1. ที่ประชุมคณะกรรมการบริษัทครั้งที่ 12 /2557
ได้มีมติรับทราบที่กรรมการตรวจสอบที่ลาออกไปจาก รายนามกรรมการอิสระและกรรมการตรวจสอบ
ซึ่ง มีดังต่อไปนี้

(1) นายสมคาด สืบตระกูล กรรมการอิสระและประธานกรรมการตรวจสอบ

(2) นายทวิช พิมพาแป้น กรรมการอิสระและกรรมการตรวจสอบ

(3) นางกฤษณาศ์ จิตรปฏิมา กรรมการอิสระและกรรมการตรวจสอบ

นายทวิช พิมพาแป้น ได้ขอลาออกจากการเป็นกรรมการทุกตำแหน่ง มีผลเมื่อ 22 กันยายน 2557
ต่อมา ที่ประชุมคณะกรรมการบริษัท ครั้งที่ 15/2557 เมื่อวันที่ 26 พฤศจิกายน 2557
ได้มีมติแต่งตั้งกรรมการตรวจสอบใหม่แทนที่กรรมการตรวจสอบที่ลาออกและให้อยู่ในตำแหน่งกรรมการได้เพียงวาระที่เหลืออยู่ของกรรมการที่ลาออกไป
ดังนี้

(1) นายยุทธนา ภาณุมาภรณ์ กรรมการอิสระและกรรมการตรวจสอบ (แทน นายทวิช พิมพาแป้น)

ปัจจุบัน บริษัทจึงมีคณะกรรมการตรวจสอบ ดังต่อไปนี้

(1) นายสมคาด สืบตระกูล กรรมการอิสระและประธานกรรมการตรวจสอบ

(2) นายยุทธนา ภาณุมาภรณ์ กรรมการอิสระและกรรมการตรวจสอบ

(3) นางกฤษณาศ์ จิตรปฏิมา กรรมการอิสระและกรรมการตรวจสอบ

คณะกรรมการอิสระ มีคุณสมบัติครบถ้วน ตามข้อกำหนด
และแนวทางการปฏิบัติที่ดีของคณะกรรมการตรวจสอบของคณะกรรมการกำกับหลักทรัพย์และตลาดหลักทรัพย์

2. ในรอบปี 2557 คณะกรรมการตรวจสอบได้จัดให้มีการประชุม 4 ครั้ง
คณะกรรมการตรวจสอบเข้าประชุมอย่างสม่ำเสมอ สาระสำคัญในการประชุม สรุปได้ดังนี้

(1)
ให้ความเห็นชอบแผนการตรวจสอบภายในและพิจารณาติดตามผลงานการตรวจสอบภายในที่เสนอโดยฝ่ายตรวจสอบภายในของบริษัท
เพื่อพิจารณาปรับปรุงแก้ไขตามที่เสนอแนะ

(2)
สอบทานการทำธุรกรรมทางการค้าระหว่างบริษัทและบริษัทตัวแทนจำหน่ายทุกไตรมาสตามที่สำนักงานคณะกรรมการกำกับหลักทรัพย์และตลาดหลักทรัพย์ได้กำหนดตามหนังสือของสำนักงานฯ
ที่ กลต จ. 200/2547 ลงวันที่ 6 กุมภาพันธ์ 2547

(3) สอบทานงบการเงินของษริษัททุกไตรมาส
โดยพิจารณาร่วมกับผู้สอบบัญชีและฝ่ายบริหารของบริษัทที่เกี่ยวข้องเพื่อให้เกิดความเชื่อมั่นว่างบการเงินดังกล่าวมีความถูกต้องครบถ้วนและได้เปิดเผยข้อมูลไว้อย่างเพียงพอและเป็นไปตามมาตรฐานการบัญชี

(4)
ประเมินความเพียงพอของระบบการควบคุมภายในของบริษัทเพื่อรายงานให้คณะกรรมการบริษัทพิจารณารับทราบ

(5)
คัดเลือกผู้สอบบัญชีและกำหนดค่าตอบแทนผู้สอบบัญชีเพื่อเสนอให้คณะกรรมการบริษัทพิจารณาก่อนเสนอขออนุมัติต่อที่ประชุมสามัญผู้ถือหุ้นประจำปี
2558 ให้แต่งตั้งนายสุรชัย ดำเนินวงศ์ ผู้สอบบัญชีรับอนุญาตเลขทะเบียน 4721 หรือ นางสาวเลฮัม
ชินพันธ์ ผู้สอบบัญชีรับอนุญาตเลขทะเบียน 7306 ในนามบริษัท อาร์ เอสเอ็ม ออดิท เซอร์วิสเซส
(ประเทศไทย) จำกัด เป็นผู้สอบบัญชีของบริษัท สำหรับปี 2558 และกำหนดค่าสอบบัญชีประจำปี
2558 เป็นเงิน 810,000 บาท

3.
คณะกรรมการตรวจสอบได้มีการประชุมร่วมกับผู้สอบบัญชีอย่างสม่ำเสมอเพื่อรับฟังความคิดเห็นและข้อเสนอแนะ
และพิจารณางบดุลและบัญชีกำไรขาดทุนของบริษัทประจำปีสิ้นสุด วันที่ 31 ธันวาคม 2557
ซึ่งผู้สอบบัญชีของบริษัทได้ตรวจสอบและรับรองแสดงความเห็นอย่างไม่มีเงื่อนไขในงบการเงินฉบับแก้ไขครั้งที่
2 ตามคำสั่งของสำนักงานคณะกรรมการกำกับหลักทรัพย์และตลาดหลักทรัพย์ ลงวันที่ 24 พฤษภาคม
2559 ซึ่งสั่งให้บริษัท อุตสาหกรรม อีเล็คโทรนิคส์ จำกัด (มหาชน) แก้ไขงบการเงิน
สำหรับปีสิ้นสุดวันที่ 31 ธันวาคม 2557 นอกจากนี้ ยังได้ประชุมร่วมกับผู้ตรวจสอบภายใน โดยเชิญ
ผู้บริหารที่เกี่ยวข้องเข้าร่วมชี้แจงประเด็นสำคัญต่างๆ

โดยสรุป
คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
และมีความเห็นว่า บริษัทมีการรายงานข้อมูลทางการเงินและการดำเนินงานอย่างเป็นระบบ
มีระบบการควบคุมภายใน การตรวจสอบภายใน การบริหารความเสี่ยงที่เหมาะสมและมีประสิทธิผล
และมีการปฏิบัติต่างๆ ที่สอดคล้องกับระบบการกำกับดูแลกิจการที่ดี
รวมทั้งมีการพัฒนาปรับปรุงระบบการปฏิบัติงานให้มีคุณภาพดีขึ้นและเหมาะสมกับสภาพแวดล้อมทางธุรกิจอย่างต่อเนื่อง

[]

  นายสมคาด สืบตระกูล

  ประธานกรรมการตรวจสอบ

  วันที่ 30 มีนาคม 2558